, …..

Αρ. Πρωτ.: …..

**ΑΝΑΡΤΗΤΕΑ ΣΤΟ ΔΙΑΔΙΚΤΥΟ**

**ΑΔΑ Απόφασης Ανάληψης Υποχρέωσης: 6ΡΣΒ469Β7Κ-5ΟΥ**

**ΠΡΟΣΚΛΗΣΗ ΕΚΔΗΛΩΣΗΣ ΕΝΔΙΑΦΕΡΟΝΤΟΣ**

**ΤΜΗΜΑΤΟΣ ………...**

**ΠΑΝΕΠΙΣΤΗΜΙΟΥ ΔΥΤΙΚΗΣ ΜΑΚΕΔΟΝΙΑΣ**

**ΓΙΑ ΥΠΟΒΟΛΗ ΑΙΤΗΣΕΩΝ ΑΠΟ ΝΕΟΥΣ ΕΠΙΣΤΗΜΟΝΕΣ ΚΑΤΟΧΟΥΣ ΔΙΔΑΚΤΟΡΙΚΟΥ ΣΤΟ ΠΛΑΙΣΙΟ ΥΛΟΠΟΙΗΣΗΣ ΤΗΣ ΠΡΑΞΗΣ «ΑΠΟΚΤΗΣΗ ΑΚΑΔΗΜΑΪΚΗΣ ΔΙΔΑΚΤΙΚΗΣ ΕΜΠΕΙΡΙΑΣ ΣΕ ΝΕΟΥΣ ΕΠΙΣΤΗΜΟΝΕΣ ΚΑΤΟΧΟΥΣ ΔΙΔΑΚΤΟΡΙΚΟΥ ΣΤΟ ΠΑΝΕΠΙΣΤΗΜΙΟ ΔΥΤΙΚΗΣ ΜΑΚΕΔΟΝΙΑΣ» ΣΤΟ ΧΕΙΜΕΡΙΝΟ ΕΞΑΜΗΝΟ ΤΟΥ ΑΚΑΔΗΜΑΪΚΟΥ ΕΤΟΥΣ 2024-2025**

Το Τμήμα ……. του Πανεπιστημίου Δυτικής Μακεδονίας, μέσω του Ειδικού Λογαριασμού Κονδυλίων Έρευνας στο πλαίσιο υλοποίησης της ενταγμένης στο Επιχειρησιακό Πρόγραμμα «Ανθρώπινο Δυναμικό και Κοινωνική Συνοχή 2021-2027» (αρ. πρωτ. Πρόσκλησης 108523/24.07.2024, κωδ. ΕΚΠ30) Πράξης με τίτλο **«Απόκτηση Ακαδημαϊκής Διδακτικής Εμπειρίας σε Νέους Επιστήμονες Κατόχους Διδακτορικού στο Πανεπιστήμιο Δυτικής Μακεδονίας»** (κωδικός MIS 6017381), που συγχρηματοδοτείται από την Ευρωπαϊκή Ένωση (Ευρωπαϊκό Κοινωνικό Ταμείο (ΕΚΤ) και από Εθνικούς Πόρους, με δικαιούχο τον Ειδικό Λογαριασμό Κονδυλίων Έρευνας του Πανεπιστημίου Δυτικής Μακεδονίας

Λαμβάνοντας υπόψιν:

1. Τις διατάξεις του αρ. 103 του Συντάγματος της Ελλάδας
2. Τις διατάξεις του ν. 4957/2022 (ΦΕΚ 141/Α/21.07.2022) «Νέοι ορίζοντες στα Ανώτατα Εκπαιδευτικά Ιδρύματα: Ενίσχυση της ποιότητας, της λειτουργικότητας και της σύνδεσης των Α.Ε.Ι. με την κοινωνία και λοιπές διατάξεις», όπως ισχύει.
3. Τις διατάξεις του ν. 5094/2024 (ΦΕΚ 39/Α/13-3-2024) «Ενίσχυση του Δημόσιου Πανεπιστημίου πλαίσιο λειτουργίας μη κερδοσκοπικών παραρτημάτων ξένων Πανεπιστημίων και άλλες διατάξεις».
4. Τις διατάξεις του ν. 4386/2016 «Ρυθμίσεις για την έρευνα και άλλες διατάξεις», όπως ισχύει.
5. Τις διατάξεις του Ν. 4914/2022 (ΦΕΚ 61/Α/21-3-2022) για τη διαχείριση, τον έλεγχο και την εφαρμογή αναπτυξιακών παρεμβάσεων για την προγραμματική περίοδο 2021-2027, όπως ισχύει.
6. Την υπ’ αρ. 114947/29-11-2022 (ΦΕΚ 6132/Β/01-12-2022) Υπουργική Απόφαση «Εθνικοί Κανόνες Επιλεξιμότητας των δαπανών των πράξεων των Προγραμμάτων 2021-2027» (ν. 4914/2022 (Α’ 61) άρθρο 63, παρ. 20),
7. Τον Οδηγό χρηματοδότησης και Διαχείρισης του Ειδικού Λογαριασμού Κονδυλίων Έρευνας (Ε.Λ.Κ.Ε.) του Πανεπιστημίου Δυτικής Μακεδονίας ΦΕΚ 3692/11.08.2021
8. Την με αρ. πρωτ. 108523/24.07.2024 και κωδ. ΕΚΠ30 (ΑΔΑ: ΨΦΦΖ469Β7Κ-Χ1Ν), πρόσκληση με τίτλο «Δράσεις διά βίου μάθησης στην Ανώτατη Εκπαίδευση (απόκτηση ακαδημαϊκής διδακτικής εμπειρίας σε νέους επιστήμονες κατόχους διδακτορικού)» για την υποβολή προτάσεων στο Πρόγραμμα «Ανθρώπινο Δυναμικό και Κοινωνική Συνοχή» 2021-2027, το οποίο συγχρηματοδοτείται από το Ευρωπαϊκό Κοινωνικό Ταμείο
9. Την από 01-8-2024/ (ΑΔΑ: …………………..) απόφαση Συνεδρίασης της Επιτροπής Ερευνών του Ειδικού Λογαριασμού Κονδυλίων Έρευνας του Πανεπιστημίου Δυτικής Μακεδονίας περί αποδοχής και έγκρισης της Πρόσκλησης Εκδήλωσης  Ενδιαφέροντος και των κριτηρίων αξιολόγησης και της μοριοδότησης αυτών.
10. Την C 262/01/19.07.2016 Ανακοίνωση της Επιτροπής σχετικά με την έννοια της κρατικής ενίσχυσης, όπως αναφέρεται στο άρθρο 107 παράγραφος 1 της Συνθήκης για τη λειτουργία της Ευρωπαϊκής Ένωσης
11. Τον υπ’ αριθμ. 2023/2831/13.12.2023 Κανονισμό (ΕΕ) της Επιτροπής σχετικά με την εφαρμογή των άρθρων 107 και 108 της Συνθήκης για τη λειτουργία της Ευρωπαϊκής Ένωσης στις ενισχύσεις ήσσονος σημασίας οι οποίες χορηγούνται σε επιχειρήσεις που παρέχουν υπηρεσίες γενικού οικονομικού συμφέροντος.
12. Την με αρ. πρωτ. 115150/ΕΥΚΕ4023/02-11-2016 Εγκύκλιο της ΕΥΚΕ με θέμα: «*Οδηγίες αναφορικά με την αξιολόγηση πλήρωσης του κριτηρίου συμβατότητας των πράξεων με τους κανόνες των Κρατικών Ενισχύσεων*».
13. Την με αρ. πρωτ. 99801/ΕΥΚΕ-ΧΕ1162/27-10-2023 Εγκύκλιο της ΕΥΚΕ-ΧΕ με θέμα «*Οδηγίες προς φορείς που εμπλέκονται στη διαχείριση συγχρηματοδοτούμενων δράσεων κατά την προγραμματική περίοδο 2021-2027 αναφορικά με ζητήματα κρατικών ενισχύσεων*».
14. Τις διατάξεις του Π.Δ. 92/2003 (Α’ 83 - «Ίδρυση Πανεπιστημίου Δυτικής Μακεδονίας»)
15. Το Π.Δ. 72/2013 (Α’ 119 - «Μετονομασία Τμήματος, συγχώνευση Τμήματος και ίδρυση−συγκρότηση και ανασυγκρότηση Σχολών στο Πανεπιστήμιο Δυτικής Μακεδονίας»)
16. Τις διατάξεις του Κεφαλαίου Γ’ (άρθρα 13–22 - «ΠΑΝΕΠΙΣΤΗΜΙΟ ΔΥΤΙΚΗΣ ΜΑΚΕΔΟΝΙΑΣ») του Ν. 4610/2019 (Α’ 70 - «Συνέργειες Πανεπιστημίων και Τ.Ε.Ι., πρόσβαση στην τριτοβάθμια εκπαίδευση, πειραματικά σχολεία, Γενικά Αρχεία του Κράτους και λοιπές διατάξεις»)
17. Την υπ’ αριθ. 3808/2023 (ΦΕΚ τ.Υ.Ο.Δ.Δ. 251/20-03-2023) Πρυτανική πράξη με θέμα «Διαπιστωτική πράξη συγκρότησης του Συμβουλίου Διοίκησης του Πανεπιστημίου Δυτικής Μακεδονίας
18. Την απόφαση με αριθμό 4738/21-04-2023 του Πρύτανη (ΦΕΚ 381/τ.Υ.Ο.Δ.Δ./21-04-2023 - «Εκλογή Πρύτανη και ορισμός τεσσάρων (4) Αντιπρυτάνεων του Πανεπιστημίου Δυτικής Μακεδονίας»)
19. Την υπ’ αριθ. Γ02/ΣΔ1/7-09-2023 απόφαση του Συμβουλίου Διοίκησης ΠΔΜ (ΦΕΚ 5498/τ.Β/15-09-2023 Μεταβίβαση άσκησης αρμοδιοτήτων του ΣΔ στον Πρύτανη)
20. Την υπ’ αριθ. Δ03/ΣΔ4/26-10-2023 απόφαση του Συμβουλίου Διοίκησης ΠΔΜ (ΦΕΚ 6396/τ.Β/08-11-2023 Μεταβίβαση άσκησης αρμοδιοτήτων του ΣΔ στον Πρύτανη)
21. Την υπ’ αριθ. 5792/28-05-2024 Πράξη του Πρύτανη ΠΔΜ (ΦΕΚ 563/τ.Υ.Ο.Δ.Δ./05-06-2024 «Τοποθέτηση Εκτελεστικού Διευθυντή στο Πανεπιστήμιο Δυτικής Μακεδονίας»)
22. Την υπ’ αριθ. Δ03/ΣΔ23/04-07-2024 απόφαση του Συμβουλίου Διοίκησης ΠΔΜ (ΦΕΚ 4210/τ.Β/18-07-2024 «Καθορισμός του τομέα ευθύνης και των επιμέρους αρμοδιοτήτων των Αντιπρυτάνεων του Πανεπιστημίου Δυτικής Μακεδονίας και τη σειρά με την οποία αναπληρώνουν τον Πρύτανη αν απουσιάζει ή κωλύεται προσωρινά να ασκήσει τα καθήκοντά του για το χρονικό διάστημα έως τη λήξη θητείας του Πρύτανη, των Αντιπρυτάνεων και του Εκτελεστικού Διευθυντή, ήτοι 31.08.2027»)

**προσκαλεί**

Νέες και Νέους Επιστήμονες κατόχους Διδακτορικού Διπλώματος να εκδηλώσουν ενδιαφέρον για την παροχή διδακτικού έργου ως εντεταλμένοι διδάσκοντες στο Τμήμα ……….. του Πανεπιστημίου Δυτικής Μακεδονίας κατά το χειμερινό εξάμηνο του ακαδημαϊκού έτους 2024-2025, σύμφωνα με το συνημμένο στην παρούσα Παράρτημα επιλέξιμων θέσεων όπως αυτά έχουν εγκριθεί με την υπ’ αριθμ. Ε5/Σ213/31-7-2024 (αρ. Συν. 213) απόφαση της Συγκλήτου του Πανεπιστημίου Μακεδονίας σχετικά με την κατανομή των θέσεων στα Τμήματα αυτά.

Οι ενδιαφερόμενοι/ες καλούνται να υποβάλουν αίτηση υποψηφιότητας για τις θέσεις εντεταλμένων διδασκόντων που προκηρύσσονται ανά γνωστικό αντικείμενο, προκειμένου να διδάξουν το μάθημα/τα μαθήματα πρώτου κύκλου σπουδών του Τμήματος …………. του Πανεπιστημίου Δυτικής Μακεδονίας που αντιστοιχούν σε ένα από τα εν λόγω γνωστικά αντικείμενα, όπως αυτά παρουσιάζονται αναλυτικά στον συνημμένο πίνακα, λαμβάνοντας υπόψη τους ακόλουθους όρους:

1. **Δικαίωμα Υποβολής Υποψηφιότητας** έχει κάθε φυσικό πρόσωπο από την ημεδαπή ή την αλλοδαπή το οποίο:

- Είναι κάτοχος διδακτορικού διπλώματος, το αντικείμενο του οποίου είναι συναφές με το γνωστικό αντικείμενο που αφορά η αίτησή του, έχει λάβει τον διδακτορικό του τίτλο μετά την 1.1.2014 και η διδακτορική διατριβή του έχει κατατεθεί στο Εθνικό Αρχείο Διδακτορικών Διατριβών σύμφωνα με τις διατάξεις του Ν.1566/1985 αρ.70 παρ.15. Ως ημερομηνία λήψης του διδακτορικού λογίζεται εκείνη κατά την οποία υποστηρίχθηκε επιτυχώς η διδακτορική διατριβή.

- Διαθέτει σωρευτική άσκηση αυτοδύναμου διδακτικού έργου σε ΑΕΙ που δεν υπερβαίνει τα πέντε (5) ακαδημαϊκά εξάμηνα.

- Δεν κατέχει θέση Ομότιμου Καθηγητή ή αφυπηρετήσαντος μέλους ΔΕΠ του οικείου ή άλλου ΑΕΙ της ημεδαπής ή της αλλοδαπής.

- Δεν κατέχει θέση μέλους ΔΕΠ, Ειδικού Εκπαιδευτικού Προσωπικού (ΕΕΠ), Εργαστηριακού Διδακτικού Προσωπικού (ΕΔΙΠ) και Ειδικού Τεχνικού Εργαστηριακού Προσωπικού (ΕΤΕΠ) των ΑΕΙ ή Συνεργαζόμενου Εκπαιδευτικού Προσωπικού (ΣΕΠ) του ΕΑΠ.

- Δεν κατέχει θέση ερευνητή ή λειτουργικού επιστήμονα ερευνητικών και τεχνολογικών φορέων του άρθρου 13Α του ν. 4310/2014 (Α’ 258) και λοιπών ερευνητικών οργανισμών.

- Δεν είναι συνταξιούχος του ιδιωτικού ή ευρύτερου δημόσιου τομέα.

- Δεν κατέχει θέση υπαλλήλου με σχέση Δημόσιου Δικαίου ή Ιδιωτικού Δικαίου Αορίστου Χρόνου σε φορείς του δημόσιου τομέα, όπως αυτός οριοθετείται στην περ. α) της παρ. 1 του άρθρου 14 του ν. 4270/2014,

- Δεν έχει υπερβεί το εξηκοστό έβδομο (67ο) έτος της ηλικίας.

2. Οι υποψήφιοι που θα επιλεχθούν θα απασχοληθούν στο Τμήμα ………….. του Πανεπιστημίου Δυτικής Μακεδονίας με ανάθεση σύμβασης μίσθωσης έργου ως Εντεταλμένοι Διδάσκοντες σύμφωνα με τις διατάξεις των άρθρων 30, 64, άρθρο 65 παρ. 2, άρθρο 155 παρ. 2 & 3 και άρθρο 173 του Ν. 4957/2022 (Φ.Ε.Κ. Α΄141/21.07.2022). Το **αντικείμενο της σύμβασης** που θα υπογραφεί μεταξύ του ΕΛΚΕ Πανεπιστημίου Δυτικής Μακεδονίας και του ωφελούμενου αφορά αποκλειστικά στο διδακτικό έργο που του ανατίθεται σύμφωνα με το αρ. 64 α, β, γ και στ 2ο εδάφιο του ν.4957/2022 όπως καθορίζεται στην Απόφαση της Συνέλευσης του Τμήματος για το σύνολο των μαθημάτων που αντιστοιχούν στο γνωστικό αντικείμενο της θέσης, για την οποία επιλέχθηκε για το χειμερινό εξάμηνο του ακαδημαϊκού έτους 2024-2025. Το διδακτικό έργο παρέχεται με φυσική παρουσία, εκτός αν συντρέχουν λόγοι ανωτέρας βίας. **Δεν είναι δυνατός ο επιμερισμός μιας θέσης σε περισσότερους ωφελούμενους.**

3. **Παραδοτέο** είναι η ολοκλήρωση της διδασκαλίας μαθημάτων χειμερινού Εξαμήνου Ακαδημαϊκού Έτους 2024-2025, συμπεριλαμβανομένων και των επαναληπτικών εξετάσεων του εξαμήνου, μέσω της υλοποίησης των συμβάσεων των ωφελουμένων, η οποία πιστοποιείται από τις Βεβαιώσεις των Προέδρων των Τμημάτων.

4. Οι **ημερομηνίες έναρξης και λήξης του φυσικού αντικειμένου** συμπίπτουν με την έναρξη και λήξη του χειμερινού εξαμήνου του ακαδημαϊκού έτους 2024-2025 όπως καθορίζεται από το ακαδημαϊκό ημερολόγιο του Α.Ε.Ι. Ως έναρξη θεωρείται η έναρξη των μαθημάτων του εξαμήνου ή η ημερομηνία υπογραφής σύμβασης (όποια είναι μεταγενέστερη), ως λήξη απασχόλησης θεωρείται η λήξη των εξετάσεων του εξαμήνου. Σημειώνεται ότι η διεξαγωγή εξετάσεων και η τελική βαθμολόγηση των φοιτητών κατά την Εξεταστική Περίοδο του Σεπτεμβρίου περιλαμβάνεται στις υποχρεώσεις και ευθύνες του ωφελούμενου ανεξαρτήτως της διάρκειας ή της μορφής της σύμβασης.

5. Κάθε θέση αντιστοιχεί, σύμφωνα με το θεσμικό πλαίσιο του ν. 4957/2022, όπως ισχύει και ειδικότερα του άρθρου 155, σε συγκεκριμένο γνωστικό αντικείμενο και περιλαμβάνει μαθήματα, συναφούς γνωστικού αντικειμένου, με αυτό της θέσης, ενταγμένα στο εγκεκριμένο πρόγραμμα σπουδών του χειμερινού εξαμήνου 2024-2025 του Τμήματος. Τα μαθήματα κάθε θέσης αθροιστικά αντιστοιχούν σε διδακτικό έργο τουλάχιστον 6 διδακτικών ωρών ανά εβδομάδα σύμφωνα με το πρόγραμμα σπουδών (θέσεις πλήρους απασχόλησης). Σε περίπτωση εξαιρετικά αυξημένων διδακτικών αναγκών του Τμήματος, μπορεί να συμπεριληφθούν μαθήματα με άθροισμα διδακτικού έργου μεγαλύτερο των 6 ωρών ανά εβδομάδα. Σημειώνεται ότι, στην περίπτωση αυτή, η αμοιβή του/της ωφελούμενου – εντεταλμένου/ης διδάσκοντα/ουσας, που θα επιλεγεί για τη συγκεκριμένη θέση, δεν μπορεί να προσαυξηθεί. Συγκεκριμένες θέσεις, τα μαθήματα των οποίων αθροιστικά αντιστοιχούν σε διδακτικό έργο μικρότερο των έξι (6) ωρών εβδομαδιαίως, σύμφωνα με το πρόγραμμα σπουδών, χαρακτηρίζονται ως μερικής απασχόλησης.

5. **Το ύψος των μηνιαίων αποδοχών** των ωφελούμενων καθορίζεται από την παρ. 5 του άρθρου 173 του Ν. 4957/2022 για τις μηνιαίες αποδοχές των εντεταλμένων διδασκόντων στο ογδόντα τοις εκατό (80%) του βασικού μισθού του Μ.Κ.1 της βαθμίδας του Επίκουρου Καθηγητή των μελών Δ.Ε.Π. των Α.Ε.Ι., καθώς και στο ογδόντα τοις εκατό (80%) του ειδικού επιδόματος διδασκαλίας και έρευνας της βαθμίδας του Επίκουρου Καθηγητή, για πλήρη απασχόληση, σύμφωνα με το θεσμικό πλαίσιο ν. 5045/2023 όπως ισχύει. Σε περίπτωση επιλογής τους με καθεστώς μερικής απασχόλησης εφαρμόζεται η παρ. 7 του άρθρου 153 του ν. 4472/2017 (Α’ 74).

**Ειδικότεροι όροι:**

1. Ως προς το θέμα της προγενέστερης αυτοδύναμης διδασκαλίας ενός υποψηφίου ωφελούμενου σημειώνονται τα εξής:
	* Σε επίπεδο αίτησης υποψηφιότητας, ο δυνητικά ωφελούμενος θα πρέπει να υποβάλει Υπεύθυνη Δήλωση του ν.1599/1986 όπου θα αναφέρεται η συνολική διάρκεια της αυτοδύναμης διδασκαλίας του σε φορείς τριτοβάθμιας εκπαίδευσης, μετά την απόκτηση του διδακτορικού διπλώματος,
	* Η ΕΥΔ ΠΑΔΚΣ δύναται να προχωρήσει σε διασταύρωση της προγενέστερης διδακτικής εμπειρίας αξιοποιώντας κάθε πρόσφορο μέσο (όπως ενδεικτικά: Απογραφικά Δελτία των Πράξεων των προσκλήσεων του ΕΣΠΑ των ΠΠ 2014-2020 & 2021-2027 καθώς και πλατφόρμα καταγραφής αυτοδύναμου διδακτικού έργου σε φορείς τριτοβάθμιας εκπαίδευσης που θα αναπτυχθεί από το Υπουργείο Παιδείας, Θρησκευμάτων και Αθλητισμού).
2. Επιτρέπεται η σύναψη σύμβασης μεταξύ εκάστου ωφελούμενου και ενός μόνο ΑΕΙ ανά ακαδημαϊκό εξάμηνο. Ωφελούμενος της Πρόσκλησης δεν μπορεί να έχει παράλληλα άλλη ενεργή σύμβαση ως εντεταλμένος διδάσκοντας, από οποιαδήποτε πηγή χρηματοδότησης (όπως αυτές προσδιορίζονται στην παρ. 6 του αρ. 173 του Ν. 4957/2022). Προς απόδειξη των ανωτέρω, πρέπει κατά την υπογραφή της Σύμβασης με κάθε εντεταλμένο διδάσκοντα να υποβάλλεται εκ μέρους του συμβαλλόμενου Υπεύθυνη Δήλωση στην οποία θα δεσμεύεται ότι θα υπογράψει Σύμβαση με ένα μόνο Α.Ε.Ι ανά ακαδημαϊκό εξάμηνο. Επιπλέον προς διασφάλιση των ανωτέρω, το τμήμα …. του Πανεπιστημίου Δυτικής Μακεδονίας μέσω του ΕΛΚΕ του Πανεπιστημίου Δυτικής Μακεδονίας, πριν την υπογραφή των συμβάσεων, υποχρεούται να αποστείλει στην μονάδα Β3.2 της ΕΥΔ ΠΑΔΚΣ τα ΑΦΜ των ωφελουμένων για την αντίστοιχη διασταύρωση

3. Οι άνδρες ενδιαφερόμενοι πρέπει να έχουν εκπληρώσει τις στρατιωτικές τους υποχρεώσεις ή να έχουν απαλλαγεί νόμιμα απ’ αυτές ή να έχουν λάβει αναβολή για όλο το χρόνο διάρκειας του έργου.

4. Ως προς το ζήτημα της επιλεξιμότητας επισημαίνονται τα κάτωθι:

Προκειμένου να επιβεβαιωθεί η συμβατότητα του έργου με το δίκαιο του ανταγωνισμού, η χρηματοδότηση του έργου δεν πρέπει να καθιστά πιθανή τη νόθευση του ανταγωνισμού ή να έχει επιπτώσεις στις συναλλαγές. Αυτό δύναται να επιτευχθεί μέσω της διασφάλισης ότι η χρηματοδότηση δεν μπορεί να χρησιμοποιηθεί για διεπιδότηση ή για έμμεση επιδότηση άλλων οικονομικών δραστηριοτήτων. Στο πλαίσιο αυτό, στοιχεία κρατικής ενίσχυσης θα εξετάζονται σύμφωνα με τα οριζόμενα στο θεσμικό πλαίσιο των κρατικών ενισχύσεων (De Minimis). Στις περιπτώσεις αυτές είναιαπαραίτητο να περιέχεται στο φάκελο του έργου Υπεύθυνη Δήλωση σχετικά με τη σώρευση ενισχύσεων ήσσονος σημασίας καθώς επίσης και να ελέγχεται το σύνολο των προϋποθέσεων επιλεξιμότητας του Κανονισμού.

Βάσει των ως άνω σημειώνεται ότι για τους κατόχους διδακτορικών που ασκούν οποιαδήποτε οικονομική δραστηριότητα (π.χ. ελεύθεροι επαγγελματίες διαφόρων ειδικοτήτων, ατομικοί επιχειρηματίες κ.λπ) ή λόγω της παρούσας πρόσκλησης θα προβούν σε έναρξη οικονομικής δραστηριότητας, δεδομένου ότι αποτελούν επιχειρήσεις, τίθενται θέματα κρατικών ενισχύσεων. Στην περίπτωση αυτή, η σχετική ενίσχυση μπορεί να καταστεί ως συμβατή στο πλαίσιο του Κανονισμού (ΕΕ) 2023/2831 της Επιτροπής, της 13ης Δεκεμβρίου 2023 σχετικά με την εφαρμογή των άρθρων 107 και 108 της Συνθήκης για τη λειτουργία της Ευρωπαϊκής Ένωσης στις ενισχύσεις ήσσονος σημασίας, **εφόσον παρασχεθεί δήλωση συμμόρφωσης με τον κανόνα De minimis**.

***Δικαιολογητικά Υποβολής Αίτησης Εκδήλωσης Ενδιαφέροντος***

Οι ενδιαφερόμενοι/ες για την παρούσα πρόσκληση, καλούνται να υποβάλλουν **φάκελο υποψηφιότητας** [ηλεκτρονική αίτηση, μέσω της σχετικής πλατφόρμας ή έντυπη αίτηση - φάκελο], υποβάλλοντας τα ακόλουθα:

1. **Αίτηση υποψηφιότητας**, στην οποία αναγράφεται η θέση για την οποία υποβάλλεται αυτή.

**2. Διδακτορικό Τίτλο Σπουδών** με ημερομηνία επιτυχούς υποστήριξης μετά την 01.01.2014 από Ίδρυμα της ημεδαπής ή της αλλοδαπής και ο οποίος θα πρέπει να έχει συνάφεια με το γνωστικό αντικείμενο της θέσης. Οι υποψήφιοι υποχρεούνται να δηλώσουν πως έχουν καταθέσει τις διδακτορικές τους διατριβές στο Εθνικό Αρχείο Διδακτορικών Διατριβών σύμφωνα με τις διατάξεις του Ν.1566/1985 αρ.70 παρ.15. Το Εθνικό Αρχείο Διδακτορικών Διατριβών (ΕΑΔΔ) συγκροτείται, τηρείται και διατίθεται δια νόμου (Ν. 1566/1985) από το Εθνικό Κέντρο Τεκμηρίωσης και Ηλεκτρονικού Περιεχομένου (ΕΚΤ) ([www.ekt.gr](http://www.ekt.gr))

Οι υποψήφιοι, που είναι κάτοχοι πτυχίων ή μεταπτυχιακών τίτλων σπουδών, ή διδακτορικών διπλωμάτων Ιδρυμάτων Ανώτατης Εκπαίδευσης της αλλοδαπής, εφόσον έχουν, κατά τον χρόνο υποβολής των απαιτούμενων δικαιολογητικών, οφείλουν να συμπεριλάβουν στον φάκελο υποψηφιότητάς τους τις βεβαιώσεις ισοτιμίας και αντιστοιχίας. Σε περίπτωση που δεν διαθέτουν τις ως άνω βεβαιώσεις, η Επιτροπή Αξιολόγησης, κατά τον έλεγχο των δικαιολογητικών, θα ελέγχει, εάν το ίδρυμα της αλλοδαπής ή/και ο τύπος του απονεμόμενου τίτλου συμπεριλαμβάνονται στα Μητρώα που τηρεί ο ΔΟΑΤΑΠ (https://www.doatap.gr/anagnorish/ethniko-mitroo-anagnorismenon-idrymaton-anotatis-ekpaidefsis-tis-allodapis/, https://www.doatap.gr/anagnorish/ethniko-mitroo-typon-titlon-spoudon-anagnorismenon-idrymaton/) σύμφωνα με το άρθρο 304 παρ. 4 του ν. 4957/2022 (Α΄55). Εφόσον, το Πανεπιστήμιο χορήγησης του τίτλου τους περιλαμβάνεται στα ως άνω Μητρώα του ΔΟΑΤΑΠ, γίνονται δεκτά από την Επιτροπή Αξιολόγησης.

Οι τίτλοι σπουδών που έχουν αποκτηθεί στην αλλοδαπή θα πρέπει: α) να φέρουν την Σφραγίδα της Χάγης (θεώρηση Apostille) και β) να προκομίζονται σε επίσημη μετάφραση στην ελληνική γλώσσα. γ). Οι υποψήφιοι, που είναι κάτοχοι τίτλων σπουδών που απονέμονται από αλλοδαπά ιδρύματα τα οποία λειτουργούν με συμφωνία δικαιόχρησης με ιδιωτικούς φορείς στην Ελλάδα, οφείλουν να προσκομίζουν, στον ηλεκτρονικό φάκελο υποψηφιότητάς τους, και Βεβαίωση Τόπου Σπουδών, σύμφωνα με το άρθρο 304 παρ. 4 του ν. 4957/2022 (Α’ 55). Αν ως τόπος σπουδών ή μέρος αυτών βεβαιώνεται η Ελληνική Επικράτεια, ο τίτλος σπουδών δεν αναγνωρίζεται, εκτός αν το μέρος σπουδών που έγιναν στην ελληνική επικράτεια βρίσκεται σε δημόσιο Α.Ε.Ι..

**3. Βεβαίωση** του οικείου Τμήματος απονομής του Διδακτορικού, από την οποία να προκύπτει η ημερομηνία επιτυχούς υποστήριξης (μετά την 01.01.2014). Επισημαίνεται ότι η ημερομηνία επιτυχούς υποστήριξης δεν αφορά στην ημερομηνία ορκωμοσίας / αναγόρευσης.

**4. Βιογραφικό Σημείωμα,** στο οποίο να αποτυπώνονται κατ’ ελάχιστον τα παρακάτω:

- Εκπαίδευση και Κατάρτιση.

- Μεταδιδακτορική έρευνα μετά τη λήψη του διδακτορικού που θα πρέπει να αποδεικνύεται με κάθε πρόσφορο έγγραφο, όπως π.χ. βεβαιώσεις απασχόλησης/ προϋπηρεσίας από τον Φορέα Απασχόλησης από την οποία προκύπτει με σαφήνεια το είδος εργασίας που παρασχέθηκε και η χρονική διάρκεια της παροχής ή/και με την προσκόμιση βεβαίωσης του οικείου ασφαλιστικού φορέα από την οποία προκύπτει η χρονική διάρκεια ασφάλισης (βεβαίωση, εκτύπωση ενσήμων κλπ.). Η διδακτική εμπειρία/απασχόληση δεν θεωρείται μεταδιδακτορική έρευνα.

- Πλήρης κατάλογος και περιεχόμενο δημοσιεύσεων σε περιοδικά και συνέδρια, καθώς και μονογραφίες, συγγραφή βιβλίων κλπ, portfolio εργασιών και μελετών που έχουν συνάφεια με το γνωστικό αντικείμενο της θέσης. Ιδανικά με σύνδεσμο της κάθε μιας, ώστε να δίνεται η δυνατότητα ελεύθερης πρόσβασης.

- Τεκμηρίωση συνάφειας των ακαδημαϊκών σπουδών, της διδακτορικής διατριβής ή/και του δημοσιευμένου έργου με το γνωστικό αντικείμενο της θέσης και των μαθημάτων που αντιστοιχούν σε αυτή.

**5. Πρόταση Σχεδιαγράμματος Διδασκαλίας Μαθήματος** για κάθε μάθημα του γνωστικού αντικειμένου για την οποία υποβάλλεται υποψηφιότητα. Ενδεικτικά το Σχεδιάγραμμα Διδασκαλίας μπορεί να περιλαμβάνει: ανάλυση του περιεχομένου του μαθήματος και μαθησιακοί στόχοι, αναλυτικό χρονικό προγραμματισμό του μαθήματος, σε εβδομαδιαία βάση, οργάνωση του μαθήματος (κατά περίπτωση, π.χ. διδασκαλία θεωρίας/ασκήσεων, προαιρετικά θέματα, εργαστηριακές ασκήσεις, κ.λπ.)

**6. Υπεύθυνη Δήλωση του Ν.1599/1986** (κατάλληλα υπογεγραμμένη με ψηφιακή υπογραφή μέσω gov.gr, σύμφωνα με το Υπόδειγμα Υπεύθυνης Δήλωσης Ι) βάσει του σχετικού παραρτήματος, όπως επισυνάπτεται ως υπόδειγμα στην παρούσα πρόσκληση, στην οποία να δηλώνεται ότι:

i. Τα στοιχεία του βιογραφικού σημειώματος είναι αληθή,

ii. Ο/Η υποψήφιος/α:

• έλαβε γνώση των όρων της παρούσας πρόσκλησης εκδήλωσης ενδιαφέροντος και τους αποδέχεται όλους ανεπιφύλακτα

• έχει λάβει τον διδακτορικό του τίτλο (ημερομηνία επιτυχούς υποστήριξης) μετά την 1.1.2014 και έχει καταθέσει τη διδακτορική του διατριβή στο Εθνικό Αρχείο Διδακτορικών Διατριβών σύμφωνα με τις διατάξεις του Ν.1566/1985 αρ.70 παρ.15,

• διαθέτει σωρευτική αυτοδύναμη διδασκαλία, μετά την απόκτηση του διδακτορικού διπλώματος, σε Α.Ε.Ι. που δεν υπερβαίνει τα πέντε (5) ακαδημαϊκά εξάμηνα.

• δεν κατέχει θέση Ομότιμου Καθηγητή ή αφυπηρετήσαντος μέλους ΔΕΠ του οικείου ή άλλου ΑΕΙ της ημεδαπής ή της αλλοδαπής.

• δεν κατέχει θέση μέλους ΔΕΠ, Ειδικού Εκπαιδευτικού Προσωπικού (ΕΕΠ), Εργαστηριακού Διδακτικού Προσωπικού (ΕΔΙΠ) και Ειδικού Τεχνικού Εργαστηριακού Προσωπικού (ΕΤΕΠ) των ΑΕΙ ή Συνεργαζόμενου Εκπαιδευτικού Προσωπικού (ΣΕΠ) του ΕΑΠ.

• δεν κατέχει θέση ερευνητή ή λειτουργικού επιστήμονα ερευνητικών και τεχνολογικών φορέων του άρθρου 13Α του Ν. 4310/2014 (Α’ 258) και λοιπών ερευνητικών οργανισμών.

• δεν είναι συνταξιούχος του ιδιωτικού ή ευρύτερου δημόσιου τομέα.

• δεν είναι υπάλληλος με σχέση Δημόσιου Δικαίου ή Ιδιωτικού Δικαίου Αορίστου Χρόνου σε φορείς του δημόσιου τομέα, όπως αυτός οριοθετείται στην περ. α) της παρ. 1 του άρθρου 14 του ν. 4270/2014, και

• δεν έχει υπερβεί το εξηκοστό έβδομο (67ο) έτος της ηλικίας.

1. **Υπεύθυνη δήλωση του Ν. 1599/1986** (κατάλληλα υπογεγραμμένη μέσω gov.gr σύμφωνα με το Υπόδειγμα Υπεύθυνης Δήλωσης ΙΙ), στην οποία ο υποψήφιος δηλώνει ότι (αποκλειστικά για άρρενες υποψηφίους):

έχει εκπληρώσει τις στρατιωτικές του υποχρεώσεις ή έχει απαλλαγεί νόμιμα απ’ αυτές ή έχει λάβει αναβολή για όλο το χρόνο διάρκειας του έργου (χειμερινό εξάμηνο του ακαδημαϊκού έτους 2024-2025)

1. **Υπεύθυνη δήλωση του Ν. 1599/1986** (κατάλληλα υπογεγραμμένη μέσω gov.gr σύμφωνα με το Υπόδειγμα Υπεύθυνης Δήλωσης ΙΙΙ) σχετικά με τη σώρευση των ενισχύσεων ήσσονος σημασίας, σε περίπτωση που απαιτείται σύμφωνα με τους ειδικότερους όρους της παρούσας Πρόσκλησης (δήλωση συμμόρφωσης με τον κανόνα de minimis).

**9. Πιστοποιητικό ελληνομάθειας** από το Κέντρο Ελληνικής Γλώσσας επιπέδου Γ2 (αντιστοιχεί σε άριστη γνώση).

Τα παραπάνω δικαιολογητικά υποβάλλονται:

• Εάν πρόκειται για ημεδαπά διοικητικά έγγραφα σε ευκρινή φωτοαντίγραφα των πρωτότυπων εγγράφων, ή των ακριβών αντιγράφων τους.

• Εάν πρόκειται για ιδιωτικά έγγραφα σε ευκρινή φωτοαντίγραφα από αντίγραφα αυτών, τα οποία έχουν επικυρωθεί από δικηγόρο, ή ευκρινή φωτοαντίγραφα των πρωτότυπων ιδιωτικών εγγράφων, τα οποία φέρουν θεώρηση από αρμόδια διοικητική αρχή.

• Εάν πρόκειται για έγγραφα της αλλοδαπής, με επίσημη μετάφραση αυτών σε ευκρινή φωτοαντίγραφα από αντίγραφα αυτών που έχουν επικυρωθεί από δικηγόρο.

**Τα δικαιολογητικά 1, 2, 3, 4, 5 και 6 είναι απαιτούμενα και η μη προσκόμισή τους συνιστά λόγο αποκλεισμού. Ως προς το δικαιολογητικό 2 σημειώνεται ότι είναι απαιτούμενη μόνο η διαδικασία αναγνώρισης του τίτλου σπουδών εφόσον αυτός έχει αποκτηθεί στην αλλοδαπή. Το δικαιολογητικό 7 είναι απαιτούμενο δικαιολογητικό μόνο για τις περιπτώσεις υποψηφίων ανδρών. Το δικαιολογητικό 8 είναι απαιτούμενο για τους κατόχους διδακτορικών που ασκούν οποιαδήποτε οικονομική δραστηριότητα (π.χ. ελεύθεροι επαγγελματίες διαφόρων ειδικοτήτων, ατομικοί επιχειρηματίες κ.λπ) ή λόγω της παρούσας πρόσκλησης θα προβούν σε έναρξη οικονομικής δραστηριότητας. Το δικαιολογητικό 9 είναι απαιτούμενο μόνο στις περιπτώσεις υποψηφίων αλλοδαπών πολιτών. Στις περιπτώσεις αυτές η μη προσκόμισή του συνιστά κριτήριο αποκλεισμού.**

**Σε περίπτωση που η αίτηση της/του υποψηφίας/ου δεν είναι πλήρης ως προς τα απαιτούμενα δικαιολογητικά υποβολής και το περιεχόμενό τους ή δεν πληροί τις προϋποθέσεις υποψηφιότητας (δικαίωμα υποβολής) της πρόσκλησης, η πρόταση θα απορρίπτεται.**

***Τρόπος και Προθεσμία Υποβολής Αιτήσεων Εκδήλωσης Ενδιαφέροντος***

Η υποβολή των αιτήσεων και λοιπών δικαιολογητικών από τα ενδιαφερόμενα άτομα θα γίνεται αποκλειστικά ηλεκτρονικά στη διεύθυνση ……[συμπληρώνεται το email πχ. της Γραμματείας του Τμήματος ή ο σύνδεσμος της πλατφόρμας υποδοχής αιτήσεων ή…] έως τις ……………….[συμπληρώνεται ημερομηνία τουλάχιστον 10 ημερολογιακές ημέρες από την επομένη της δημοσίευσης στη ΔΙΑΥΓΕΙΑ] και ώρα….., και θα λαμβάνουν αριθμό πρωτοκόλλου από τη Γραμματεία του Τμήματος ………..

Παρακαλούνται οι ενδιαφερόμενοι/ες που θα υποβάλλουν συμπληρωματικά έγγραφα ενίσχυσης της υποψηφιότητας τους, να το κάνουν σε ηλεκτρονική μορφή. Αντικατάσταση της αίτησης ή διόρθωση αυτής ή συμπλήρωση τυχόν ελλειπόντων δικαιολογητικών επιτρέπεται μόνο μέχρι τη λήξη της προθεσμίας υποβολής των αιτήσεων.

***Ενημέρωση για την επεξεργασία προσωπικών δεδομένων***

Το Πανεπιστήμιο Δυτικής Μακεδονίας σε συμμόρφωση με τον Γενικό Κανονισμό Προστασίας Προσωπικών Δεδομένων (ΕΕ) 2016/679 του Ευρωπαϊκού Κοινοβουλίου και του Συμβουλίου (ΓΚΠΔ) δεσμεύεται να προστατεύει τα προσωπικά σας δεδομένα. Η επεξεργασία των προσωπικών δεδομένων γίνεται για τους σκοπούς και τις ανάγκες της πράξης «Απόκτηση Ακαδημαϊκής Διδακτικής Εμπειρίας σε Νέους Επιστήμονες Κατόχους Διδακτορικού στο Πανεπιστήμιο Δυτικής Μακεδονίας». Το Πανεπιστήμιο Δυτικής Μακεδονίας λαμβάνει όλα τα κατάλληλα τεχνικά και οργανωτικά μέτρα, προκειμένου να διασφαλίσει ότι κάθε επεξεργασία δεδομένων προσωπικού χαρακτήρα είναι σύννομη, θεμιτή και διενεργείται με διαφανή τρόπο σε σχέση με το υποκείμενο των δεδομένων, το οποίο ενημερώνεται, όπου απαιτείται, εγκαίρως για όλα τα σχετικά δικαιώματά του βάσει του ΓΚΠΔ.

Ειδικότερα, τα προσωπικά δεδομένα επεξεργάζονται από το Πανεπιστήμιο Δυτικής Μακεδονίας για τις ανάγκες του έργου με βάση τη διαδικασία που περιγράφεται στην πρόσκληση και αποστέλλονται στον φορέα χρηματοδότησης και συγκεκριμένα στην αρμόδια μονάδα της Ειδικής Υπηρεσίας Διαχείρισης. Η επεξεργασία των προσωπικών δεδομένων περιορίζεται στον απολύτως αναγκαίο βαθμό και αποτρέπεται κάθε περαιτέρω ή ανακριβής επεξεργασία κατά τρόπο ασύμβατο με τους προκαθορισμένους σκοπούς.

Σε περίπτωση που καταστεί αναγκαία η περαιτέρω επεξεργασία των προσωπικών σας δεδομένων για άλλους σκοπούς, αυτή πραγματοποιείται κατόπιν σχετικής ενημέρωσης και της συνακόλουθης συγκατάθεσής σας. Βάσει της εφαρμοστέας κάθε φορά νομοθεσίας έχετε το δικαίωμα πρόσβασης, διόρθωσης, διαγραφής, περιορισμού της επεξεργασίας των προσωπικών σας δεδομένων, καθώς και το δικαίωμα στη φορητότητά τους. Τα προσωπικά σας δεδομένα διατηρούνται μόνο για το αναγκαίο για την εξυπηρέτηση του συγκεκριμένου σκοπού χρονικό διάστημα, ενώ η επεξεργασία αυτών γίνεται κατά τρόπο που εγγυάται την προστασία από μη εξουσιοδοτημένη ή παράνομη χρήση, απώλεια ή καταστροφή.

**Οι επιλεγέντες ως εντεταλμένοι διδάσκοντες έχουν υποχρέωση συμπλήρωσης απογραφικών δελτίων (εισόδου/εξόδου) και τα προσωπικά τους δεδομένα θα επεξεργαστούν περαιτέρω για τους σκοπούς της αξιολόγησης όπως και την κατά Νόμο αναγκαία χρήση τους για λόγους διαφάνειας στην ανάρτηση των σχετικών αποφάσεων σύμφωνα με τις κείμενες διατάξεις στο σύστημα ΔΙΑΥΓΕΙΑ.**

***Επιλογή – Αποτελέσματα – Ενστάσεις***

Οι ενδιαφερόμενοι/ες θα αξιολογηθούν σύμφωνα με τα παρακάτω κριτήρια.

|  |  |
| --- | --- |
| **Κριτήρια Αποκλεισμού** | **Απάντηση** |
| **1** | Λήψη διδακτορικού τίτλου μετά την 01.01.2014 (με Βεβαίωση για την ημερομηνία επιτυχούς υποστήριξης) | ΝΑΙ/ΟΧΙ |
| **2** | Αναγνώριση διδακτορικού τίτλου, όπως αποτυπώνεται στην παρ. 2 των Δικαιολογητικών Υποβολής Αίτησης Εκδήλωσης Ενδιαφέροντος | ΝΑΙ/ΟΧΙ |
| **3** | Σωρευτική άσκηση αυτοδύναμου διδακτικού έργου σε Α.Ε.Ι. που δεν υπερβαίνει τα 5 ακαδημαϊκά εξάμηνα  | ΝΑΙ/ΟΧΙ |
| **4** | Υποβολή σχεδιαγράμματος διδασκαλίας για καθένα από τα μαθήματατης θέσης / του γνωστικού αντικειμένου και Βιογραφικού Σημειώματος | ΝΑΙ/ΟΧΙ |
| **5** | Υποβολή πλήρως συμπληρωμένων και υπογεγραμμένων Υπεύθυνων Δηλώσεων σύμφωνα με τα πρότυπα που επισυνάπτονται | ΝΑΙ/ΟΧΙ |
| **Κριτήρια Αξιολόγησης** | **Μονάδες Βαθμολόγησης** |
| **Α. Βιογραφικό σημείωμα υποψηφίου-υποψήφιας, το** **οποίο αναλύεται στα ακόλουθα:**  |
| **Α1** | Βαθμός συνάφειας διδακτορικού με το γνωστικό αντικείμενο της θέσης[Σημείωση: Η βαθμολόγηση της συνάφειας θα τεκμηριώνεται πλήρως και λεπτομερώς από την Επιτροπή Αξιολόγησης του Τμήματος/της Σχολής και θα εγκρίνεται από τη Συνέλευση] | 0 ή 25 |
| **Α2** | Δημοσιευμένο Έργο **συναφές** με το γνωστικό αντικείμενο της θέσης :* Επιστημονικές Δημοσιεύσεις σε περιοδικά, βιβλία και κεφάλαια βιβλίων ή τόμων, ανακοινώσεις σε συνέδριαή/και
* portfolio εργασιών και μελετώνή/και (όπου απαιτείται)
* αποδεδειγμένη καλλιτεχνική δραστηριότητα3 (όπου απαιτείται)
 | 0 - 35 |
| **Α3** | Μεταδιδακτορική έρευνα σε πεδίο σχετικό με το γνωστικό αντικείμενο της θέσης[Σημείωση: Αφορά απασχόληση μετά την κτήση του διδακτορικού διπλώματος σε Α.Ε.Ι. ή ερευνητικά κέντρα ή ερευνητικούς οργανισμούς/φορείς ή εταιρείες με ερευνητική δραστηριότητα. Η μοριοδότηση αντιστοιχεί σε 2,5 μονάδες κατ’ έτος έως 2 έτη μέγιστο. Σε περίπτωση που ο χρόνος απασχόλησης υπολείπεται του έτους, η μοριοδότηση υπολογίζεται αναλογικά. Επισημαίνεται ότι η διδακτική εμπειρία δεν προσμετράτε στη μεταδιδακτορική έρευνα. | 0 - 5 |
| **Συνολική Βαθμολογία Κριτηρίου Α** | **0 - 65** |
| **Β. Σχεδιάγραμμα Διδασκαλίας όλων των μαθημάτων της Θέσης (ανά γνωστικό αντικείμενο), το οποίο αναλύεται στα ακόλουθα:** |
| **Β1** | Συνάφεια με την περιγραφή του συνόλου των μαθημάτων της Θέσης (ανά γνωστικό αντικείμενο) | 0 - 15 |
| **Β2** | Αξιοποίηση καινοτόμων μεθοδολογιών / θεωριών & βιβλιογραφίας | 0 - 10 |
| **Β3** | Δομή, οργάνωση, κατανομή ύλης | 0 - 10  |
| **Συνολική Βαθμολογία Κριτηρίου Β** | **0 - 35** |
| **Συνολική Βαθμολογία Κριτηρίου Α&Β** | **100** |

**Διευκρινίζεται ότι η μη κάλυψη από κάποιον υποψήφιο των παραπάνω κριτηρίων αποκλεισμού 1 έως και 5, αποτελεί λόγο απόρριψης της υποψηφιότητας αυτής, χωρίς την περαιτέρω αξιολόγησή της.**

1Βαθμολογία Κριτηρίου Α2

|  |  |  |
| --- | --- | --- |
| Α/Α | **Επιστημονικές Δημοσιεύσεις σε περιοδικά, βιβλία και κεφάλαια βιβλίων ή τόμων, ανακοινώσεις σε συνέδρια** | ΒΑΘΜΟΛΟΓΙΑ |
| 1α | Άρθρο σε Περιοδικό (με κρίση) | 1 μόριο ανά δημοσίευση |
| 1β | Άρθρο σε Περιοδικό (χωρίς κρίση) | 0.5 μόρια ανά δημοσίευση |
| 2α | Άρθρο σε Πρακτικά Συνεδρίου (με κρίση) Scopus 1 | 1 μόριο ανά δημοσίευση |
| 2β | Άρθρο σε Πρακτικά Συνεδρίου (χωρίς κρίση) | 0.2 μόρια ανά δημοσίευση |
| 3 | Ανακοίνωση σε Συνέδριο | 0.1 μόρια ανά ανακοίνωση |
| 4 | Βιβλίο - Διδακτικό Εγχειρίδιο | 0,5 μόρια ανά δημοσίευση |
| 5 | Μονογραφία | 0,5 μόρια ανά δημοσίευση |
| 6 | Κεφάλαιο σε Συλλογικό Τόμο ή Λήμμα σε Λεξικό/Εγκυκλοπαίδεια Scopus 1 |  0,2 μόρια ανά δημοσίευση |
| 7 | Επιμέλεια Συλλογικού Τόμου | 0,3 μόρια ανά συλλογικό τόμο |
| 8 | Μετάφραση - Επιμέλεια Μετάφρασης | 0,1 μόρια ανά μετάφραση |

Η διαδικασία επιλογής ωφελουμένων στο πλαίσιο της παρούσας πρόσκλησης του ΕΣΠΑ πραγματοποιείται υπό το σχετικό θεσμικό πλαίσιο του Υπουργείου Παιδείας, Θρησκευμάτων και Αθλητισμού για τη συγκρότηση (τριμελών) Επιτροπών Αξιολόγησης εντεταλμένων διδασκόντων των ΑΕΙ και της τήρησης του πλαισίου περί μη σύγκρουσης συμφερόντων (Κανονισμός ΕΕ/2018/1046). Ειδικότερα στο άρθρο 61, παρ. 3. «Σύγκρουση συμφερόντων» του Δημοσιονομικού Κανονισμού 1046/2018 του Ευρωπαϊκού Κοινοβουλίου και του Συμβουλίου της 18ης Ιουλίου 2018 «σχετικά με τους δημοσιονομικούς κανόνες που εφαρμόζονται στον γενικό προϋπολογισμό της Ένωσης …», ορίζεται ότι σύγκρουση συμφερόντων υφίσταται όταν η αμερόληπτη και αντικειμενική άσκηση των καθηκόντων δημοσιονομικού παράγοντα ή άλλου προσώπου που συμμετέχει στην εκτέλεση του προϋπολογισμού υπονομεύεται από οικογενειακούς ή συναισθηματικούς λόγους ή από πολιτικούς ή εθνικούς δεσμούς, από οικονομικό συμφέρον ή από οποιοδήποτε άλλο άμεσο ή έμμεσο προσωπικό συμφέρον.

Η Επιτροπή Αξιολόγησης έχει την ευθύνη επιλογής των ωφελουμένων και διασφαλίζει την κατά το δυνατόν έγκαιρη ολοκλήρωση της διαδικασίας, καθώς και τον έλεγχο γνησιότητας των υποβαλλόμενων στοιχείων, τίτλων και δημοσιεύσεων. Επισημαίνεται ότι η επιτροπή οφείλει να προβαίνει σε  πλήρη και λεπτομερή τεκμηρίωση της βαθμολογίας που θέτει κατά την αξιολόγηση των τιθέμενων κριτηρίων.

Η απόφαση για την ανάθεση της διδασκαλίας λαμβάνεται από την οικεία Συνέλευση του Τμήματος ή της Σχολής και την Επιτροπή Ερευνών σύμφωνα με τις διατάξεις του άρθρου 173 του ν. 4957/2022, κατόπιν εισήγησης τριμελούς Επιτροπής Αξιολόγησης, που συγκροτείται με απόφαση της Συνέλευσης του Τμήματος και αναρτάται στη ΔΙΑΥΓΕΙΑ και η οποία αποτελείται από μέλη Διδακτικού Ερευνητικού Προσωπικού (Δ.Ε.Π.) του Τμήματος του άρθρου 140 με ίδιο ή συναφές γνωστικό αντικείμενο με αυτό της προς πλήρωση θέσης. Τα μέλη της Επιτροπής Αξιολόγησης υπογράφουν υπεύθυνη δήλωση περί μη σύγκρουσης συμφερόντων σύμφωνα με τις διατάξεις του Ν. 2690/1999 αρ.7 παρ.2, και τήρηση των αρχών της αμεροληψίας, εμπιστευτικότητας και ανεξαρτησίας σύμφωνα με το άρθρο 61 παρ.3 του Κανονισμού EU, Euratom No 1046/2018 (Financial Regulations).

Η Επιτροπή Αξιολόγησης συντάσσει **προσωρινό πίνακα αποκλεισθέντων** και **προσωρινό πίνακα κατάταξης των υποψηφίων που αξιολογούνται**. Ο πίνακας αποκλεισθέντων και ο πίνακας κατάταξης με τις μονάδες βαθμολόγησης των υποψηφίων στα παραπάνω κριτήρια και με αναφορά στον αριθμό πρωτοκόλλου της αίτησης εισάγονται προς έγκριση στη Συνέλευση του Τμήματος και στη συνέχεια αποστέλλονται προς επικύρωση στην Επιτροπή Ερευνών και Διαχείρισης του ΕΛΚΕ του Πανεπιστημίου Δυτικής Μακεδονίας.

Η σχετική απόφαση αναρτάται στον ιστότοπο ΔΙΑΥΓΕΙΑ, στην ιστοσελίδα του ΕΛΚΕ, στην ιστοσελίδα του Τμήματος …… του Πανεπιστημίου Δυτικής Μακεδονίας, καθώς και στην ιστοσελίδα του Πανεπιστημίου Δυτικής Μακεδονίας.

Οι υποψήφιοι/ες ενημερώνονται με δική τους επιμέλεια για τα αποτελέσματα μέσω της ιστοσελίδας του Τμήματος…….…., καθώς και της ιστοσελίδας του ΕΛΚΕ του Πανεπιστημίου Δυτικής Μακεδονίας (<https://rc.uowm.gr/>), καθώς και στο πρόγραμμα ΔΙΑΥΓΕΙΑ.

Η υποψήφια/ο υποψήφιος έχει το δικαίωμα να υποβάλει **ένσταση** κατά των αποτελεσμάτων της παρούσας πρόσκλησης (απόφαση αποδοχής αποτελεσμάτων) εντός αποκλειστικής προθεσμίας πέντε (5) ημερολογιακών ημερών από την επομένη της ανάρτησης της απόφασης αποδοχής αποτελεσμάτων στον ιστότοπο ΔΙΑΥΓΕΙΑ. Η ένσταση πρέπει να είναι έγγραφη και ψηφιακά υπογεγραμμένη, συνοδευόμενη από φωτοαντίγραφο της ταυτότητας του ενιστάμενου/ης και υποβάλλεται αποκλειστικά ηλεκτρονικά στην ηλεκτρονική διεύθυνση …[συμπληρώνεται το email της Γραμματείας του Τμήματος], υπό τον όρο τήρησης των προβλεπόμενων στο Ν.2472/97, αρ. 5§2 ε ́ και στο Ν. 2690/99 αρθ. 5 σύμφωνα με τα ειδικότερα διαλαμβανόμενα στις αρ. 17/02, 56/03 και 40/05 αποφάσεις της Αρχής Προστασίας Δεδομένων Προσωπικού Χαρακτήρα και στο υπό στοιχεία Γ/ΕΞ/4163- 1/06.07.2012 έγγραφό της, ήτοι, όταν συντρέχει στο πρόσωπό τους έννομο συμφέρον της υπεράσπισης των δικαιωμάτων τους ενώπιον των αρμόδιων δικαστηρίων

Η εξέταση των ενστάσεων των υποψηφίων γίνεται από τη Συνέλευση του αρμόδιου Τμήματος κατόπιν σχετικής εισήγησης από Τριμελή Επιτροπή Ενστάσεων. Η Επιτροπή Ενστάσεων συγκροτείται με απόφαση της Συνέλευσης του Τμήματος και αναρτάται στη ΔΙΑΥΓΕΙΑ. Τα μέλη της Επιτροπής Ενστάσεων υπογράφουν υπεύθυνη δήλωση περί μη σύγκρουσης συμφερόντων σύμφωνα με τις διατάξεις του Ν. 2690/1999 αρ.7 παρ.2, και τήρηση των αρχών της αμεροληψίας, εμπιστευτικότητας και ανεξαρτησίας σύμφωνα με το άρθρο 61 παρ.3 του Κανονισμού EU, Euratom No 1046/2018 (Financial Regulations).

Για την αποτελεσματική άσκηση του δικαιώματος υποβολής ένστασης, οι υποψήφιες/υποψήφιοι έχουν δικαίωμα πρόσβασης στα στοιχεία του ατομικού φακέλου υποψηφιότητας και στα έγγραφα αξιολόγησης – βαθμολόγησης, τόσο των ιδίων όσο και των λοιπών συνυποψηφίων τους, κατόπιν γραπτής τους αίτησης εντός της προθεσμίας άσκησης ένστασης και υπό τις προϋποθέσεις των άρθρων 5 του Ν. 2690/1999, 42 του Ν.4624/2019 και 6 παρ. 1 στοιχ. στ του ΓΚΠΔ (ΕΕ 2016/679). Η αίτηση υποβάλλεται με τον ίδιο τρόπο που υποβάλλεται και η ένσταση. Λαμβανομένου υπόψη ότι τα στοιχεία του ατομικού φακέλου των υποψηφίων που έχουν υποβληθεί για τη συμμετοχή στην παρούσα Πρόσκληση Εκδήλωσης Ενδιαφέροντος αποτελούν προσωπικά δεδομένα κατά την έννοια του άρθρ. 4 του Γενικού Κανονισμού Προστασίας Δεδομένων 2016/679, η πρόσβαση των λοιπών συνυποψηφίων στα στοιχεία αυτά είναι δυνατή υπό τους όρους της νομοθεσίας για τα προσωπικά δεδομένα και του άρθρου 5 του Κώδικα Διοικητικής Διαδικασίας, καθώς και σύμφωνα με τις προϋποθέσεις που παγίως δέχεται η Αρχή Προστασίας Δεδομένων Προσωπικού Χαρακτήρα (απόφαση ΑΠΔΠΧ 28/2018). Σε κάθε περίπτωση, οι υποψήφιοι αποδέχονται με την υποβολή της αίτησής τους ότι τα έγγραφα και δικαιολογητικά που θα υποβάλουν δύνανται να είναι προσβάσιμα από τους συνυποψήφιούς τους, με τις ανωτέρω προϋποθέσεις.

Τόσο οι ενστάσεις και οι αιτήσεις για πρόσβαση στα στοιχεία φακέλων υποψηφίων, όσο και οι αιτήσεις υποβολής, πρέπει να είναι νομίμως υπογεγραμμένες με φυσική ή ηλεκτρονική-ψηφιακή υπογραφή (μέσω του gov.gr ή άλλη νομίμως χορηγηθείσα ψηφιακή υπογραφή). Αιτήσεις και ενστάσεις που δεν πληρούν τα παραπάνω δεν εξετάζονται.

Στην περίπτωση που η ένσταση γίνεται αποδεκτή και απαιτείται να επιληφθεί εκ νέου η Επιτροπή Αξιολόγησης ενδεικτικά με σχετική αναβαθμολόγηση)η απόφαση διαβιβάζεται στην τελευταία, η οποία συντάσσει νέο πρακτικό και νέο (οριστικό) πίνακα κατάταξης των υποψηφίων. Εν συνεχεία, το νέο πρακτικό και ο νέος πίνακας κατάταξης εγκρίνεται από τη Συνέλευση του Τμήματος και διαβιβάζεται στην Επιτροπή Ερευνών και Διαχείρισης του ΕΛΚΕ προς έγκριση.

**Οι αποφάσεις της Επιτροπής Ερευνών του ΕΛΚΕ για την έγκριση των οριστικών αποτελεσμάτων** αξιολόγησης (μετά την εξέταση των ενστάσεων από την αρμόδια Επιτροπή Ενστάσεων) με πίνακες που φέρουν τις μονάδες βαθμολόγησης των υποψηφίων στα παραπάνω κριτήρια και με αναφορά στον αριθμό πρωτοκόλλου της αίτησης τους, και η αντίστοιχη απόφαση της Επιτροπής Ερευνών αναρτώνται στον ιστότοπο ΔΙΑΥΓΕΙΑ, στην ιστοσελίδα του Τμήματος ………... καθώς και στην ιστοσελίδα του ΕΛΚΕ του Πανεπιστημίου Δυτικής Μακεδονίας. Ο/Η υποψήφιος/α με τη μεγαλύτερη βαθμολογία θα είναι εκείνος/η που θα κληθεί να αναλάβει το έργο. Εφόσον δεν υπάρχουν εμπρόθεσμες ενστάσεις, τότε μετά την λήξη της προβλεπόμενης προθεσμίας ο προσωρινός πίνακας αξιολόγησης καθίσταται αυτόματα οριστικός.

Ισοβαθμία: Σε περίπτωση ισοβαθμίας στη συνολική βαθμολογία προηγείται ο/η υποψήφιος/-α που έχει τις περισσότερες μονάδες στο κριτήριο Α.1 του πίνακα κριτηρίων και αν συμπίπτουν, ο/η υποψήφιος/-α που έχει τις περισσότερες μονάδες στο κριτήριο Α.2 και στη συνέχεια στο κριτήριο Α.3. Η σειρά κατάταξης των υποψηφίων που εξακολουθούν να ισοβαθμούν μετά την εξάντληση όλων των κριτηρίων ισοβαθμίας, καθορίζεται με δημόσια κλήρωση όπου δύναται να παρευρίσκονται και οι ενδιαφερόμενοι. Η κλήρωση διεξάγεται παρουσία της Επιτροπής Αξιολόγησης που έχει οριστεί ανά γνωστικό αντικείμενο. Με την ίδια απόφαση ο Πρόεδρος της Επιτροπής Αξιολόγησης ορίζει και τον ακριβή τόπο και χρόνο της κλήρωσης και κάθε άλλο σχετικό θέμα, περιλαμβανομένων των θεμάτων που αφορούν στη δημοσιότητα της κλήρωσης. Οι υποψήφιοι ενημερώνονται σχετικά με ανακοίνωση που αναρτάται στον διαδικτυακό τόπο της Επιτροπής Ερευνών του Ε.Λ.Κ.Ε., είκοσι τέσσερις (24) τουλάχιστον ώρες πριν από τη διενέργεια της κλήρωσης.

Εάν κατά την εξέλιξη του ακαδημαϊκού έτους προκύψει αδυναμία συνέχισης του διδακτικού έργου εκ μέρους του ωφελούμενου, προκειμένου να μη διαταραχθεί η αλληλουχία των μαθημάτων στο πρόγραμμα σπουδών, επιτρέπεται η ανάθεση του υπολειπόμενου διδακτικού έργου στον πρώτο επιλαχόντα ή, εφόσον δεν υπάρχει, η επανάληψη πρόσκλησης του Ιδρύματος για το υπολειπόμενο διδακτικό έργο.

Σημειώνεται ότι η παρούσα πρόσκληση α) δε συνεπάγεται αυτοδικαίως για την Επιτροπή Ερευνών του Πανεπιστημίου Δυτικής Μακεδονίας και κατ’ επέκταση για το Πανεπιστήμιο Δυτικής Μακεδονίας καμία απολύτως δέσμευση για σύναψη σύμβασης με τους υποψηφίους και β) δημοσιεύεται υπό την αίρεση της έγκρισης της χρηματοδότησης της Πράξης, ενώ η Επιτροπή Ερευνών διατηρεί το δικαίωμα να μην προβεί σε έγκριση προτάσεων της υπόψη πρόσκλησης, αζημίως γι’ αυτήν.

**Πληροφορίες**

Για περισσότερες πληροφορίες οι ενδιαφερόμενοι/ες μπορούν να απευθύνονται στη Γραμματεία του Τμήματος ……… (email: …………).

Η παρούσα πρόσκληση θα δημοσιευθεί στην ιστοσελίδα του Τμήματος ……, στην ιστοσελίδα της Επιτροπής Ερευνών Πανεπιστημίου Δυτικής Μακεδονίας (<https://rc.uowm.gr/>), στην ιστοσελίδα του Πανεπιστημίου Δυτικής Μακεδονίας και στη ΔΙΑΥΓΕΙΑ.

Τέλος σημειώνεται ότι η υπογραφή της σύμβασης με τους επιλεγέντες ωφελούμενους τελεί υπό την αίρεση της ένταξης της προτεινόμενης πράξης για χρηματοδότηση στο ΠΑΔΚΣ

Ο/Η Πρόεδρος του Τμήματος ……..

Καθηγητής/τρια …………

Συνημμένα:

* Παράρτημα Ι Θέσεων / Γνωστικά Αντικείμενα (\*)
* Παράρτημα ΙI Αίτηση
* Παράρτημα ΙIΙ Υπόδειγμα Σύμβασης
* Υπεύθυνη Δήλωση Ι
* Υπεύθυνη Δήλωση ΙΙ (αφορά μόνο τους άνδρες υποψηφίους)
* Υπεύθυνη Δήλωση ΙΙΙ (περί υπαγωγής στον κανόνα de minimis)

(\*) αναφέρεται διακριτά αν η θέση είναι πλήρους ή μερικής απασχόλησης

**Παράρτημα Ι θέσεις / Γνωστικά Αντικείμενα**

1. **Τμήμα ………………………..: .. θέσεις** πλήρους / μερικής απασχόλησης

| **Κωδικός θέσης** | **Τίτλος Μαθήματος** | **Εξάμηνο** | **Ώρες /εβδομάδα** | **Περιγραφή Διδακτικού Έργου**  | **Γνωστικό Αντικείμενο** |
| --- | --- | --- | --- | --- | --- |
| 1 |  |  |  |  |  |
|  |  |  |  |
|  |  |  |  |
| 2 |  |  |  |  |  |
|  |  |  |  |
|  |  |  |  |

## Παράρτημα ΙI Αίτηση ΥΠΟΒΟΛΗ ΠΡΟΤΑΣΗΣ – ΔΗΛΩΣΗΣ\*

(με όλες τις συνέπειες του νόμου για ψευδή δήλωση)

Επώνυμο : ……………………………….…………..……….

Όνομα: ………………….………………………………….

Διεύθυνση: …………………………………………………….

Κινητό τηλ : ………………………………………………....

 e-mail: ..………………………………….…………………

**Να αναγραφούν στην παρούσα πρόταση-δήλωση τα εξής**:

|  |
| --- |
|  |

Ο κωδικός του γνωστικού αντικειμένου που επιθυμείτε να συμμετάσχετε (Κωδικός θέσης)

 Δηλώνω υπεύθυνα

1. ότι οι πληροφορίες που δίνονται στο σύνολο

 των εντύπων αυτής της πρότασης είναι ακριβείς και αληθείς.

1. ότι ενημερώθηκα για τη συλλογή και επεξεργασία των προσωπικών δεδομένων μου από τον Ειδικό Λογαριασμό Κονδυλίων Έρευνας του Πανεπιστημίου Δυτικής Μακεδονίας

 **ΥΠΟΓΡΑΦΗ**

Ημερομηνία : \_\_\_/\_\_\_/\_\_\_\_\_\_

Συνημμένα υποβάλλω:

1. ………………………………
2. ……………………………..
3. ……………………………..

**Υπόδειγμα-παράρτημα πρότυπης σύμβασης με ωφελούμενους (σύμβαση ανάθεσης έργου).**

Στην Κοζάνη σήμερα 00/00/2024, στα γραφεία του ΕΛΚΕ του Πανεπιστημίου Δυτικής Μακεδονίας (ΖΕΠ - Κοζάνης, -Τ.Κ 501 50), οι παρακάτω συμβαλλόμενοι:

α. Ο «**Ειδικός Λογαριασμός Κονδυλίων Έρευνας (Ε.Λ.Κ.Ε) του Πανεπιστημίου Δυτικής Μακεδονίας**, νομίμως εκπροσωπούμενος, σύμφωνα με τον Νόμο 4957/21-7-2022 από τον Πρόεδρο της Επιτροπής Ερευνών και Διαχείρισης του ΕΛΚΕ όπως ορίστηκε με την απόφαση του Πρύτανη του Πανεπιστημίου Δυτικής Μακεδονίας (Τεύχος B’ 3814/15.10.2019) κ. **Μαρόπουλο Στέργιο**, Καθηγητή, καλούμενος εφεξής «**Εργοδότης**»

β. Το Πανεπιστήμιο Δ. Μακεδονίας, νομίμως εκπροσωπούμενο, σύμφωνα με το Τεύχος Υ.Ο.Δ.Δ. 709/09.09.2019 από τον **Πρύτανη του Πανεπιστημίου Δ. Μακεδονίας κ. Θεοδουλίδη Θεόδωρο**, καθηγητή,

γ. Η κ. **Σκαλίδη Χαρίκλεια**, Επίκουρη Καθηγήτρια, Επιστημονικά Υπεύθυνη της πράξης με τίτλο «Δράσεις διά βίου μάθησης στην Ανώτατη Εκπαίδευση (απόκτηση ακαδημαϊκής διδακτικής εμπειρίας σε νέους επιστήμονες κατόχους διδακτορικού για το Πρόγραμμα Ανθρώπινο Δυναμικό και Κοινωνική Συνοχή (Κωδικός Πρόσκλησης ΕΚΠ30 και Α/Α Πρόσκλησης Ο.Π.Σ 4031. ΑΔΑ: 9ΩΟΛΗ-ΝΗ5) όπως ορίστηκε από την υπ. αριθμ. και ΣΤ5/Σ195/18-10-2023 Αποφάσεις της Συνεδρίασης της Συγκλήτου Πανεπιστημίου Δυτικής Μακεδονίας

δ. Ο/Η **…………………….** του **……………**, κάτοικος ………………… ……………., ΤΚ ……………., κάτοχος του με αριθμό ……………… Δελτίου Αστυνομικής Ταυτότητας, με αριθμό φορολογικού μητρώου ΑΦΜ …………….. υπαγόμενης στη Δ.Ο.Υ ………………………….. και ΑΜΚΑ ……………………….., ΕΞΩΤΕΡΙΚΟΣ ΣΥΝΕΡΓΑΤΗΣ, καλούμενος στο εξής «Ανάδοχος»,

**λαμβάνοντας υπόψη:**

1. Τις διατάξεις του αρ. 103 του Συντάγματος της Ελλάδας
2. Τις διατάξεις του ν. 4957/2022 (ΦΕΚ 141/Α/21.07.2022) «Νέοι ορίζοντες στα Ανώτατα Εκπαιδευτικά Ιδρύματα: Ενίσχυση της ποιότητας, της λειτουργικότητας και της σύνδεσης των Α.Ε.Ι. με την κοινωνία και λοιπές διατάξεις», όπως ισχύει.
3. Τις διατάξεις του ν. 5094/2024 (ΦΕΚ 39/Α/13-3-2024) «Ενίσχυση του Δημόσιου Πανεπιστημίου πλαίσιο λειτουργίας μη κερδοσκοπικών παραρτημάτων ξένων Πανεπιστημίων και άλλες διατάξεις».
4. Τις διατάξεις του ν. 4386/2016 «Ρυθμίσεις για την έρευνα και άλλες διατάξεις», όπως ισχύει.
5. Τις διατάξεις του Ν. 4914/2022 (ΦΕΚ 61/Α/21-3-2022) για τη διαχείριση, τον έλεγχο και την εφαρμογή αναπτυξιακών παρεμβάσεων για την προγραμματική περίοδο 2021-2027, όπως ισχύει.
6. Την υπ’ αρ. 114947/29-11-2022 (ΦΕΚ 6132/Β/01-12-2022) Υπουργική Απόφαση «Εθνικοί Κανόνες Επιλεξιμότητας των δαπανών των πράξεων των Προγραμμάτων 2021-2027» (ν. 4914/2022 (Α’ 61) άρθρο 63, παρ. 20),
7. Τον Οδηγό χρηματοδότησης και Διαχείρισης του Ειδικού Λογαριασμού Κονδυλίων Έρευνας (Ε.Λ.Κ.Ε.) του Πανεπιστημίου Δυτικής Μακεδονίας ΦΕΚ 3692/11.08.2021
8. Την με αρ. πρωτ. 108523/24.07.2024 και κωδ. ΕΚΠ30 (ΑΔΑ: ΨΦΦΖ469Β7Κ-Χ1Ν), πρόσκληση με τίτλο «Δράσεις διά βίου μάθησης στην Ανώτατη Εκπαίδευση (απόκτηση ακαδημαϊκής διδακτικής εμπειρίας σε νέους επιστήμονες κατόχους διδακτορικού)» για την υποβολή προτάσεων στο Πρόγραμμα «Ανθρώπινο Δυναμικό και Κοινωνική Συνοχή» 2021-2027, το οποίο συγχρηματοδοτείται από το Ευρωπαϊκό Κοινωνικό Ταμείο
9. Την με αρ. πρ. …………. (ΑΔΑ: …………….) Απόφαση της Ειδικής Γραμματέως Διαχείρισης Προγραμμάτων Ευρωπαϊκού Κοινωνικού Ταμείου με θέμα Ένταξη της Πράξης «Απόκτηση Ακαδημαϊκής Διδακτικής Εμπειρίας σε Νέους Επιστήμονες Κατόχους Διδακτορικού, για το ακαδημαϊκό έτος ………………. στο Πανεπιστήμιο …………», με Κωδικό ΟΠΣ ………….. στο Πρόγραμμα «Ανθρώπινο Δυναμικό και Κοινωνική Συνοχή» 2021-2027
10. Την από 01-8-2024/ (ΑΔΑ: …………………..) απόφαση Συνεδρίασης της Επιτροπής Ερευνών του Ειδικού Λογαριασμού Κονδυλίων Έρευνας του Πανεπιστημίου Δυτικής Μακεδονίας περί αποδοχής και έγκρισης της Πρόσκλησης Εκδήλωσης Ενδιαφέροντος και των κριτηρίων αξιολόγησης και της μοριοδότησης αυτών.
11. Την C 262/01/19.07.2016 Ανακοίνωση της Επιτροπής σχετικά με την έννοια της κρατικής ενίσχυσης, όπως αναφέρεται στο άρθρο 107 παράγραφος 1 της Συνθήκης για τη λειτουργία της Ευρωπαϊκής Ένωσης
12. Τον υπ’ αριθμ. 2023/2831/13.12.2023 Κανονισμό (ΕΕ) της Επιτροπής σχετικά με την εφαρμογή των άρθρων 107 και 108 της Συνθήκης για τη λειτουργία της Ευρωπαϊκής Ένωσης στις ενισχύσεις ήσσονος σημασίας οι οποίες χορηγούνται σε επιχειρήσεις που παρέχουν υπηρεσίες γενικού οικονομικού συμφέροντος.
13. Την με αρ. πρωτ. 115150/ΕΥΚΕ4023/02-11-2016 Εγκύκλιο της ΕΥΚΕ με θέμα: «*Οδηγίες αναφορικά με την αξιολόγηση πλήρωσης του κριτηρίου συμβατότητας των πράξεων με τους κανόνες των Κρατικών Ενισχύσεων*».
14. Την με αρ. πρωτ. 99801/ΕΥΚΕ-ΧΕ1162/27-10-2023 Εγκύκλιο της ΕΥΚΕ-ΧΕ με θέμα «*Οδηγίες προς φορείς που εμπλέκονται στη διαχείριση συγχρηματοδοτούμενων δράσεων κατά την προγραμματική περίοδο 2021-2027 αναφορικά με ζητήματα κρατικών ενισχύσεων*».
15. Τις διατάξεις του Π.Δ. 92/2003 (Α’ 83 - «Ίδρυση Πανεπιστημίου Δυτικής Μακεδονίας»)
16. Το Π.Δ. 72/2013 (Α’ 119 - «Μετονομασία Τμήματος, συγχώνευση Τμήματος και ίδρυση−συγκρότηση και ανασυγκρότηση Σχολών στο Πανεπιστήμιο Δυτικής Μακεδονίας»)
17. Τις διατάξεις του Κεφαλαίου Γ’ (άρθρα 13–22 - «ΠΑΝΕΠΙΣΤΗΜΙΟ ΔΥΤΙΚΗΣ ΜΑΚΕΔΟΝΙΑΣ») του Ν. 4610/2019 (Α’ 70 - «Συνέργειες Πανεπιστημίων και Τ.Ε.Ι., πρόσβαση στην τριτοβάθμια εκπαίδευση, πειραματικά σχολεία, Γενικά Αρχεία του Κράτους και λοιπές διατάξεις»)
18. Την υπ’ αριθ. 3808/2023 (ΦΕΚ τ.Υ.Ο.Δ.Δ. 251/20-03-2023) Πρυτανική πράξη με θέμα «Διαπιστωτική πράξη συγκρότησης του Συμβουλίου Διοίκησης του Πανεπιστημίου Δυτικής Μακεδονίας
19. Την απόφαση με αριθμό 4738/21-04-2023 του Πρύτανη (ΦΕΚ 381/τ.Υ.Ο.Δ.Δ./21-04-2023 - «Εκλογή Πρύτανη και ορισμός τεσσάρων (4) Αντιπρυτάνεων του Πανεπιστημίου Δυτικής Μακεδονίας»)
20. Την υπ’ αριθ. Γ02/ΣΔ1/7-09-2023 απόφαση του Συμβουλίου Διοίκησης ΠΔΜ (ΦΕΚ 5498/τ.Β/15-09-2023 Μεταβίβαση άσκησης αρμοδιοτήτων του ΣΔ στον Πρύτανη)
21. Την υπ’ αριθ. Δ03/ΣΔ4/26-10-2023 απόφαση του Συμβουλίου Διοίκησης ΠΔΜ (ΦΕΚ 6396/τ.Β/08-11-2023 Μεταβίβαση άσκησης αρμοδιοτήτων του ΣΔ στον Πρύτανη)
22. Την υπ’ αριθ. 5792/28-05-2024 Πράξη του Πρύτανη ΠΔΜ (ΦΕΚ 563/τ.Υ.Ο.Δ.Δ./05-06-2024 «Τοποθέτηση Εκτελεστικού Διευθυντή στο Πανεπιστήμιο Δυτικής Μακεδονίας»)
23. Την υπ’ αριθ. Δ03/ΣΔ23/04-07-2024 απόφαση του Συμβουλίου Διοίκησης ΠΔΜ (ΦΕΚ 4210/τ.Β/18-07-2024 «Καθορισμός του τομέα ευθύνης και των επιμέρους αρμοδιοτήτων των Αντιπρυτάνεων του Πανεπιστημίου Δυτικής Μακεδονίας και τη σειρά με την οποία αναπληρώνουν τον Πρύτανη αν απουσιάζει ή κωλύεται προσωρινά να ασκήσει τα καθήκοντά του για το χρονικό διάστημα έως τη λήξη θητείας του Πρύτανη, των Αντιπρυτάνεων και του Εκτελεστικού Διευθυντή, ήτοι 31.08.2027»)
24. Τις με αριθμ. ….. και …… Αποφάσεις της Συνεδρίασης της Συγκλήτου Πανεπιστημίου Δυτικής Μακεδονίας
25. Τη με αρ.πρωτ. 00000/00-00-2023 (ΑΔΑ: 0000000000) πρόσκληση εκδήλωσης ενδιαφέροντος (αρ. προσκ.000/2024), και
26. Την με αριθμ 000/00-00-2024 θέμα 0.0.00 (ΑΔΑ: 00000000) απόφαση της Επιτροπής Ερευνών και διαχείρισης του Ε.Λ.Κ.Ε ΠΔΜ με το οποίο επικυρώθηκε ο οριστικός πίνακας κατάταξης αποτελεσμάτων των υποψηφίων νέων διδακτόρων για απόκτηση ακαδημαϊκής εμπειρίας και σύμφωνα με το οποίο εγκρίνεται η ανάθεση διδακτικού έργου στα πλαίσια της ανωτέρω πράξης στον **Ανάδοχο - Ωφελούμενο**.

συμφώνησαν και συναποδέχθηκαν τα ακόλουθα:

1. Το έργο που ανατίθεται στον Ανάδοχο αφορά στην παροχή διδακτικού έργου, στο πλαίσιο της Πράξης με τίτλο «Δράσεις διά βίου μάθησης στην Ανώτατη Εκπαίδευση (απόκτηση ακαδημαϊκής διδακτικής εμπειρίας σε νέους επιστήμονες κατόχους διδακτορικού» (του Προγράμματος «Ανθρώπινο Δυναμικό και Κοινωνική Συνοχή» με Κωδικό Πρόσκλησης ΕΚΠ30 και αρ. πρωτ. 108523/24.07.2024 (ΑΔΑ: ΨΦΦΖ469Β7Κ-Χ1Ν)) με τη συγχρηματοδότηση της Ευρωπαϊκής Ένωσης της Ευρωπαϊκής Ένωσης: Αυτοδύναμη διδασκαλία μαθημάτων ………………………του Γνωστικού Αντικειμένου …………………… του τμήματος ……………….. με έδρα την …………..: ……………….. για το χειμερινό Ακαδημαϊκό Εξάμηνο 2024 -2025. O Ανάδοχος επελέγη για το ως άνω έργο δυνάμει της από ………………… Απόφασης της Επιτροπής Ερευνών και Διαχείρισης του ΕΛΚΕ (ΑΔΑ: …………………………….), με την οποία εγκρίθηκαν οι οριστικοί πίνακες επιλογής του ως άνω ωφελούμενου και του ανατέθηκε το αναφερόμενο στην προηγούμενη παράγραφο διδακτικό έργο κατόπιν σχετικής εισήγησης της Επιτροπής Αξιολόγησης και της απόφασης της …………/2024 Συνέλευσης του Τμήματος.

Στο πλαίσιο της παρούσας Σύμβασης ο Ανάδοχος, υποχρεούται επιπλέον στη διεξαγωγή εξετάσεων και τελική βαθμολόγηση των φοιτητών κατά την εξεταστική περίοδο του Σεπτεμβρίου καθώς και στην παροχή συμβουλευτικού έργου στους φοιτητές.

1. Παραδοτέο του συμβαλλόμενου είναι η απόκτηση σχετικής εμπειρίας – διδακτικού έργου που πιστοποιείται: α) με σχετική βεβαίωση του/της Προέδρου του οικείου Τμήματος και β) με σχετική βεβαίωση της Γραμματείας του Τμήματος για κατάθεση βαθμολογίας.
2. Το ύψος των μηνιαίων αποδοχών των ωφελούμενων καθορίζεται υπό την παρ. 5 του άρθρου 173 του Ν. 4957/2022 για τις μηνιαίες αποδοχές των εντεταλμένων διδασκόντων στο ογδόντα τοις εκατό (80%) του βασικού μισθού του Μ.Κ.1 της βαθμίδας του Επίκουρου Καθηγητή των μελών Δ.Ε.Π. των Α.Ε.Ι., καθώς και στο ογδόντα τοις εκατό (80%) του ειδικού επιδόματος διδασκαλίας και έρευνας της βαθμίδας του Επίκουρου Καθηγητή, για πλήρη απασχόληση, σύμφωνα με το θεσμικό πλαίσιο ν. 5045/2023 όπως ισχύει. Σε περίπτωση επιλογής τους με καθεστώς μερικής απασχόλησης εφαρμόζεται η παρ. 7 του άρθρου 153 του ν. 4472/2017 (Α’ 74).

Ο Εργοδότης δεν έχει καμιά άλλη οικονομική υποχρέωση έναντι του Αναδόχου πέραν της καταβολής της ανωτέρω αμοιβής.

1. Η διάρκεια της σύμβασης για την εκτέλεση του έργου που ανατίθεται στην/ον Ανάδοχο, ορίζεται από 00/00/2024 έως 00/00/2025.
2. Το έργο που ανατίθεται στον Ανάδοχο τελεί υπό τη γενικότερη ευθύνη/έλεγχο του Προέδρου του τμήματος και του ΕΥ, οι οποίοι θέτουν και τις γενικές και ειδικές παραμέτρους για την ποιοτική και ποσοτική εκτέλεσή του. Το έργο θα υλοποιηθεί σύμφωνα με τους κανόνες της Τέχνης και της Επιστήμης, άρτια, άριστα και με σεβασμό στις αρχές του Πανεπιστημίου Δυτικής Μακεδονίας και σύμφωνα με τους όρους της παρούσας Σύμβασης, καθώς και τους όρους της με αρ. πρωτ. 108523/24.07.2024 (ΑΔΑ: ΨΦΦΖ469Β7Κ-Χ1Ν) Πρόσκλησης με τίτλο «Δράσεις διά βίου μάθησης στην Ανώτατη Εκπαίδευση (απόκτηση ακαδημαϊκής διδακτικής εμπειρίας σε νέους επιστήμονες κατόχους διδακτορικού» του Προγράμματος «Ανθρώπινο Δυναμικό και Κοινωνική Συνοχή» με Κωδικό Πρόσκλησης ΕΚΠ30) με τη συγχρηματοδότηση της Ευρωπαϊκής Ένωσης.
3. Ο Ανάδοχος επιτρέπεται να συνάψει σύμβαση με ένα μόνο ΑΕΙ ανά ακαδημαϊκό έτος.
4. Η αμοιβή του Αναδόχου θα καταβάλλεται σταδιακά κατόπιν προσκόμισης: α) βεβαίωσης πιστοποίησης των παρεχόμενων υπηρεσιών αυτοδύναμης διδασκαλίας κα απόκτησης σχετικής εμπειρίας – διδακτικού έργου από τον Πρόεδρο του οικείου Τμήματος β) βεβαίωσης της Γραμματείας του Τμήματος για κατάθεση βαθμολογίας και γ) εντολής πληρωμής από τον Επιστημονικό Υπεύθυνο. Το 90% του συμβατικού τιμήματος θα καταβληθεί μετά την ολοκλήρωση των μαθημάτων του εξαμήνου και το υπόλοιπο 10% μετά την ολοκλήρωση της εξεταστικής περιόδου Σεπτεμβρίου.
5. Η παρούσα σύμβαση αφορά στη διδασκαλία ενός Γνωστικού Αντικειμένου. Σε περίπτωση μη υλοποίησης μαθήματος ή μαθημάτων του Αντικειμένου, δεν είναι επιλέξιμη οποιαδήποτε δαπάνη και η παρούσα σύμβαση λύεται.
6. Εάν κατά τη διάρκεια της παρούσας σύμβασης προκύψει αδυναμία συνέχισης του διδακτικού έργου εκ μέρους του Αναδόχου, αυτός οφείλει να το γνωστοποιήσει άμεσα στον Εργοδότη, προσκομίζοντας σχετική υπεύθυνη δήλωση, προκειμένου να υπάρξει αντικατάστασή του. Στην περίπτωση αυτή, η παρούσα σύμβαση λύνεται και ο Ανάδοχος δικαιούται αμοιβής μόνο για το ήδη παρεχόμενο έργο. Στην περίπτωση που ο Ανάδοχος προχωρήσει σε **οικειοθελή λύση** της σύμβασής του δεν δικαιούται αμοιβής για τυχόν ήδη παρεχόμενο έργο και οφείλει να επιστρέψει τυχόν ποσά που του έχουν καταβληθεί για το μέρος του έργου που έχει εκτελέσει.
7. Ο Ανάδοχος θα απασχοληθεί στο Ίδρυμα ως Εντεταλμένος Διδάσκων βάσει των προβλέψεων των κείμενων διατάξεων και συγκεκριμένα του άρθρου του άρθρου 173 ν. 4957/2022 (ΦΕΚ Α’ 141/21-7-2022).
8. Ο Ανάδοχος υποχρεούται να εκτελέσει το έργο που αναλαμβάνει σε χώρους και εγκαταστάσεις του Πανεπιστημίου Δυτικής Μακεδονίας, υποχρεούμενος να χρησιμοποιεί επιμελώς τα εμπιστευθέντα σε αυτήν πράγματα και ευθυνόμενος σε αντίθετη περίπτωση για τις επιζήμιες συνέπειες, τις οποίες υποχρεούται να αποκαταστήσει.
9. Ο Εργοδότης δύναται μετά από αιτιολογημένη πρόταση του Επιστημονικά Υπευθύνου και απόφαση της Επιτροπής Ερευνών και Διαχείρισης του ΕΛΚΕ ΠΔΜ να καταγγείλει και να λύσει μονομερώς και αζημίως την παρούσα σύμβαση, εφόσον υφίσταται σοβαρός λόγος, όπως πιθανή διακοπή της χρηματοδότησης της Πράξης, καθώς και η μη εκπλήρωση ή η πλημμελής εκπλήρωση από τον Ανάδοχο των συμβατικών του υποχρεώσεων. Σε περίπτωση μονομερούς καταγγελίας της σύμβασης από πλευράς του Εργοδότη και έγγραφης κοινοποίησής της στον Ανάδοχο θα του καταβληθεί ποσοστό μόνο της συμβατικής του αμοιβής, που αντιστοιχεί στο μέχρι της διακοπής ή καταγγελίας πραγματικά και προσηκόντως εκτελεσθέν έργο.
10. Στο πλαίσιο της συγκεκριμένης σύμβασης ο Ανάδοχος συναινεί στην επεξεργασία των προσωπικών του δεδομένων σύμφωνα με τον ν. 2472/1997 τον ν. 4624/2019 και τον Κανονισμός 679/2016 – Γενικός Κανονισμός για την Προστασία Δεδομένων, όπως αυτά ορίζονται για την υλοποίηση της συγκεκριμένης σύμβασης και μόνο στα πλαίσια της πράξης με τίτλο «Δράσεις διά βίου μάθησης στην Ανώτατη Εκπαίδευση (απόκτηση ακαδημαϊκής διδακτικής εμπειρίας σε νέους επιστήμονες κατόχους διδακτορικού» (του Προγράμματος «Ανθρώπινο Δυναμικό και Κοινωνική Συνοχή» με Κωδικό Πρόσκλησης ΕΚΠ30 και αρ. πρωτ. 108523/24.07.2024 (ΑΔΑ: ΨΦΦΖ469Β7Κ-Χ1Ν) με τη συγχρηματοδότηση της Ευρωπαϊκής Ένωσης».
11. Το ονοματεπώνυμο και τα στοιχεία επικοινωνίας του Αναδόχου θα αποσταλούν το Εθνικό Κέντρο Τεκμηρίωσης (επίσημος φορέας του ελληνικού στατιστικού συστήματος), προκειμένου να επικοινωνήσουν μαζί του, με την επιφύλαξη των Ν. 2472/1997 και 4624/2019, για τη διεξαγωγή διαδικασίας αξιολόγησης του έργου της Ακαδημαϊκής διδακτικής εμπειρίας.
12. Η τροποποίηση των όρων της παρούσας θα γίνεται αποκλειστικά και μόνο γραπτά. Κάθε άλλο αποδεικτικό μέσο αποκλείεται.
13. Αρμόδια δικαστήρια για την επίλυση οποιασδήποτε διαφοράς που ενδέχεται να προκύψει κατά την εκτέλεση της παρούσας ορίζονται τα δικαστήρια Κοζάνης
14. Η παρούσα σύμβαση μετά την ανάγνωση, βεβαίωση και αποδοχή των όρων της, υπογράφεται σε τέσσερα (4) όμοια πρωτότυπα, εκ των οποίων ένα (1) λαμβάνει ο Ανάδοχος
15. Τα στοιχεία της παρούσας σύμβασης αναρτώνται στο διαδίκτυο (Ν. 3861/2010).

Για τον Ειδικό Λογαριασμό Για το Πανεπιστήμιο Ο Επιστημονικά Ο Ανάδοχος

Κονδυλίων Έρευνας Δ. Μακεδονίας Υπεύθυνος του έργου

Πανεπιστημίου Δυτ.

Μακεδονίας